ΕΛΛΗΝΙΚΗ ΔΗΜΟΚΡΑΤΙΑ
ΠΕΡΙΦΕΡΕΙΑ ΑΝΑΤ.ΜΑΚΕΔΟΝΙΑΣ-ΘΡΑΚΗΣ Δ/ΝΣΗ ΕΛΕΓΧΟΥ ΣΥΝΤΗΡΗΣΗΣ ΕΡΓΩΝ ΤΜΗΜΑ:Σήμανσης-Σηματοδότησης-Η/Φ Ταχ.Κώδικας:691 00 - ΚΟΜΟΤΗΝΗ Πληροφορίες: Ερωτ. Νικολάου Τηλέφωνο: 25310/23593 Οδός: Σισμάνογλου 78

Βαθμός ασφαλείας:
Βαθμός προτεραιότητος: ΕΠΕΙΓΟΝ
Κομοτηνή 7 Μαϊου 2010 Αριθμ. Πρωτ: 16949/1695
ΠΡΟΣ: ΥΠ.ΕΣ.ΑΠ.&ΗΛ.ΔΙΑΚ.
Γεν. Δ/νση Τοπ. Αυτ/σης
Δ/νση οικονομικών ΟΤΑ 
Τμήμα Φορολογικό 
Σταδίου 27 
ΤΚ101 83-ΑΘΗΝΑ

ΘΕΜΑ: Αποξήλωση παράνομων διαφημιστικών πινακίδων και επιγραφών από το Ε.Ο.Δ. Περιφέρειας Α.Μ.Θ.
ΣΧΕΤ: α. Οι 553/εγκ3/08 και 4422/εγκ9/09 εγκύκλιοι Εισαγγελέα του Αρείου Πάγου                                    β. Το 2501/16/42-στ 728-1-2010 έγγραφο Αρχηγείου Ελληνικής Αστυνομίας                                  γ. Η εγκύκλιος 3/2010 του Υπ. Εσωτ. Απ/σης & Ηλ. Διακ/σης (Α.Π. 6969/26-2-2010)
Σε συνέχεια των ανωτέρω σχετικών και κατά την εκτέλεση εργασιών αφαίρεσης των παράνομων διαφημιστικών πινακίδων και επιγραφών από το Εθνικό Οδικό Δίκτυο, Περιφέρειας Α.Μ.Θ., εκτός κατοικημένων περιοχών. προέκυψαν ορισμένα προβλήματα και αμφισβητήσεις από τους ενδιαφερόμενους ιδιοκτήτες σχετικά με τα παρακάτω:
1.   Σύμφωνα με το άρθρο 11 περ.4 του Ν. 2696/99 «Κ. Ο. Κ.» «επιτρέπεται να τοποθετούνται ή να λειτουργούν επιγραφές που αναφέρονται στην επωνυμία ή σε άλλο διακριτικό σημείο ή τίτλο επιχείρησης που λειτουργεί παρά την οδό». Ομοίως με την παρ. 2γ του άρθρου 2 του Ν.2946/01 «απαγορεύεται η προβολή διαφημίσεων πέρα από το ιδεατό στερεό του οικοπέδου». Δηλαδή από τις ανωτέρω διατάξεις επιτρέπεται η τοποθέτηση διαφημίσεων και επιγραφών εντός των οικοπέδων επιχειρήσεων που_λειτουργούν παρά την οδό. Η ΚΥΑ 38110/09-09-02 που καθορίζει τους όρους και τις προϋποθέσεις τοποθέτησης επιγραφών, καθορίζει μόνο την τοποθέτηση πάνω και επιγραφών επί των κτιρίων, των περιφράξεων και κοινόχρηστων χώρων, δεν προσδιορίζει τους όρους και προϋποθέσεις για τοποθέτηση επιγραφών εντός των οικοπέδων των παρόδιων επιχειρήσεων. Οι πινακίδες αυτές συνήθως είναι μεγάλες μεταλλικές κατασκευές τοποθετημένες στο άκρο του οικοπέδου κάθετα στον άξονα της_οδού και αφορούν κυρίως αντιπροσωπείες, πολυκαταστήματα κλπ.
Ερώτημα: α. Για την ανωτέρω περίπτωση ισχύει η παραγρ. 6 του άρθρου 3 του Ν. 2946/01 σύμφωνα με το οποίο επιτρέπεται η τοποθέτηση διαφημίσεων εντός οικοπέδων με τη διαδικασία της παρ. 2 του άρθρου 5 του Ν. 2946/01; β. Ποία η μορφή και το μέγεθος αυτών των πινακίδων;
γ. Ποιος φορέας έχει την αρμοδιότητα έκδοσης της σχετικής άδειας; (σύμφωνα με παρ. 2 του άρθρου 5 του Ν. 2946/01 οι ΟΤΑ, ενώ σύμφωνα με το άρθρο 3 παρ. 5 τις συμβάσεις παραχώρησης συνάπτει το Τ.Ε.Ο. δεδομένου ότι πρόκειται για ΕΟΔ.)
2. Ξενοδοχεία και τουριστικά καταλύματα τοποθετούν μπροστά από τα οικόπεδα τους, μεγάλες μεταλλικές πινακίδες, είτε εντός των οικοπέδων τους είτε εκτός αυτών. Επίσης τοποθετούν πινακίδες προσδιορισμού της θέσης των υπόψη επιχειρήσεων επί του Ε.Ο.Δ.. σε αρκετά μεγάλες αποστάσεις από αυτές.

Ερώτημα: Τα 3 ερωτήματα της περίπτωσης (1) και επιπλέον αν υπάρχει νόμιμη πρόβλεψη
τοποθέτησης πινακίδων προσδιορισμού της θέσης των υπόψη επιχειρήσεων επί του Ε.Ο.Δ., δεδομένου ότι διευκολύνουν τον τουρισμό και τους εκδρομείς.

3.   Σύμφωνα με το άρθρο 8 παρ. 2 του Ν. 2946/01 τα πρόστιμα που επιβάλλονται από τον Γ.Γ. Περιφέρειας αποδίδονται στο «Τ.Ε.Ο. Α.Ε.». Οι παράνομες διαφημιστικές πινακίδες που υπάρχουν κατά μήκος της «Εγνατίας Οδού» καταγράφηκαν και θα αφαιρεθούν από την «Εγνατία Οδό Α.Ε.», ύστερα από σχετική απόφαση της Περιφέρειας.

Ερώτημα: Τα πρόστιμα για τις πινακίδες αυτές θα αποδοθούν τελικά στην «Εγνατία Οδό
Α.Ε.» που προέβη στην όλη διαδικασία αφαίρεσης ή στο «Τ.Ε.Ο. Α.Ε.» που προβλέπει ο Ν.2946/01;
4.   Με τις ίδιες διατάξεις που αφορούν τις λοιπές διαφημιστικές πινακίδες, προβλέπεται να
αφαιρούνται και οι όμοιες ηλεκτροφόρες. Σύμφωνα όμως με τους ισχύοντες κανονισμούς
εσωτερικών ηλεκτρικών εγκαταστάσεων, τους κανονισμούς της ΔΕΗ και τους όρους
ασφαλείας, υπεύθυνοι για αυτές είναι μόνο οι ιδιοκτήτες αυτών και δεν επιτρέπεται η	
παρέμβαση τρίτων. Η οποιαδήποτε παρέμβαση προσωπικού της υπηρεσίας μας μπορεί να          
προκαλέσει ζημιά στις ευρύτερες ηλεκτρικές εγκαταστάσεις ή να θέση σε κίνδυνο τρίτους.             __
Ερώτημα: Με ποια διαδικασία θα αφαιρεθούν οι υπόψη πινακίδες χωρίς τη συναίνεση των
ιδιοκτητών;
5.   Σύμφωνα με το άρθρο 8 παρ. 3 του Ν. 2946/01 «το ύψος του προστίμου επιβάλλεται αναλόγως με τις περιστάσεις».
Ερώτημα:  Με  ποια  αντικειμενικά  κριτήρια  επιβάλλεται  το  πρόστιμο,  ποιες  είναι οι περιστάσεις και ποια είναι τα ύψη των προστίμων;

Σύμφωνα με την ισχύουσα νομοθεσία στο «Τ.Ε.Ο. Α.Ε.» αποδίδονται τα πρόστιμα από τις παράνομες διαφημιστικές πινακίδες όπως και από άλλες δραστηριότητες των ΔΕΣΕ (κυκλοφοριακές συνδέσεις, καταλογισμοί από τροχαία ατυχήματα κλπ). Το «Τ.Ε.Ο. Α.Ε.» όμως δεν χρηματοδοτεί πλέον τη συντήρηση του Εθνικού Οδικού Δικτύου. Δηλαδή το «Τ.Ε.Ο. Α.Ε.» εισπράττει χρήματα από δραστηριότητες των ΔΕΣΕ τα οποία όμως δεν αποδίδει για τη συντήρηση του Ε.Ο.Δ. ακόμη και στις περιπτώσεις που πολίτες κατέβαλαν χρήματα για αποκατάσταση ζημιών που προκάλεσαν σε στοιχεία του Ε.Ο.Δ. (καταστροφή στηθαίων ασφαλείας, ιστών φωτισμού, κλπ).
Ερώτημα: Υπάρχει πρόβλεψη τα χρήματα, από δραστηριότητες των ΔΕΣΕ, να αποδίδονται στα Περιφερειακά Ταμεία και να χρηματοδοτείται η συντήρηση του Ε.Ο.Δ. ;
7. Η υπηρεσία μας θεωρώντας ως ρύπους, αφαίρεσε εκατοντάδες πινακίδες που υπήρχαν επί του Ε.Ο.Δ. της Περιφέρειας Α.Μ.Θ., εκτός κατοικημένων περιοχών. Δεν μπορούμε να αφαιρέσουμε τις μεγάλες μεταλλικές κατασκευές λόγω έλλειψης κατάλληλου τεχνικού εξοπλισμού και οικονομικών πόρων. Για το λόγο αυτό ζητήσαμε από το «ΤΕΟ Α.Ε.» να αναλάβει την αφαίρεση των πινακίδων αυτών ή να μας χρηματοδοτήσει για την αφαίρεση τους μέσω εργολαβιών. Επίσης απευθύναμε επιστολή στους ιδιοκτήτες των υπόψη πινακίδων για την αφαίρεση τους από τους ίδιους. Ερώτημα: α.Τι κάνουμε τις πινακίδες που αφαιρέσαμε δεδομένου ότι καταλαμβάνουν σημαντικό   χώρο των εργοταξίων μας ;

    Ερώτημα :  α.  Τι κάνουμε τις πινακίδες που αφαιρέσαμε δεδομένου ότι καταλαμβάνουν                                                                                                                     σημαντικό χώρο των εργοταξίων μας ;
β. Δεδομένου ότι πολλοί ιδιοκτήτες μας ζητούν να τους τις επιστρέψουμε, υπάρχει τέτοια πρόβλεψη και υπό ποιες προϋποθέσεις;
Επίσης σας πληροφορούμε ότι το γραφειοκρατικό μέρος για την επίλυση του προβλήματος είναι ασύγκριτα μεγάλο σε σχέση με τη πραγματική διάσταση αντιμετώπισης του. Από τη σχετική εμπειρία και θεωρώντας ρύπους όλες τις πινακίδες αποξηλώσαμε εντός 20 ημερών εκατοντάδες πινακίδες και καθάρισε σε μεγάλο βαθμό το ΕΟΔ της Περιφέρειας ΑΜΘ.
Για την αντιμετώπιση του γραφειοκρατικού μέρους των αποξηλωθέντων πινακίδων (καταγραφή, φωτογράφιση, πράξεις αυτοψίας, αποφάσεις αφαίρεσης, αφαίρεση, εντοπισμός των υπευθύνων, αποφάσεις επιβολής προστίμων, αντιρρήσεις, προσφυγές, κλπ) απαιτείται προσωπικό και χρόνος.
Οι υπηρεσίες μας δεν μπορούν να καλύψουν άμεσα αυτές τις γραφειοκρατικές διαδικασίες κυρίως λόγω έλλειψης προσωπικού. Για να ολοκληρωθούν αυτές οι διαδικασίες θα πρέπει σε κάθε Περιφέρεια και κάθε ΟΤΑ να δημιουργηθούν ειδικές υπηρεσίες που θα ασχολούνται μόνο με αυτό το αντικείμενο. Για το λόγο αυτό θεωρήσαμε ρύπους και αφαιρέσαμε έως σήμερα το μεγαλύτερο μέρος των παράνομων διαφημιστικών πινακίδων και επιγραφών χωρίς να επιβάλλουμε πρόστιμα πέραν αυτών που επέβαλλε η Τροχαία.
Οι ενδιαφερόμενοι επιχειρηματίες δυσανασχέτησαν για την αφαίρεση των πινακίδων τους (κυρίως επιγραφών) χωρίς ακρότητες και ζήτησαν:
α. Απλές διαδικασίες για να τοποθετήσουν νόμιμα τις επιγραφές των επιχειρήσεων τους.
β.    Ίδια    αντιμετώπιση    των    μικροεπιχειρήσεων    με    τις    μεγάλες    επιχειρήσεις (αντιπροσωπίες, πολυκαταστήματα κλπ). 
Μετά τα ανωτέρω παρακαλούμε για τις σχετικές οδηγίες σας.
ΚΟ1ΝΟΠΟΙΗΣΗ:
Γραφείο καςΓ.Γ. Περιφέρειας Α.Μ.Θ.                                                 Ο Προϊστάμενος ΔΕΣΕ
Κακουλίδου 1 - ΚΟΜΟΤΗΝΗ
ΕΣΩΤ. ΔΙΑΝΟΜΗ
1. Χρον. Αρχείο	Αναστάσιος Παράσχου
2. Τμήμα Α'& Β'	Πολ. Μηχ. με Α'β

^ΑΚΡΙΒΕΣ ΑΝΤΙΓΡΑΦΟ
.	, -      ··   ,
\	\ -Λ*^1/·;-
\	ν <¥· χ,    ' Ι, Δ